《宿芥塘佛祠》
宋代·贺铸

壁间得魏湘、毕平仲、张士宗回所留字，皆吾故人也。

青青麰麦欲抽芒，浩荡东风晚更狂。
微径断桥寻古寺，短篱高树隔横塘。
开门未扫杨花雨，待晚先烧柏子香。
底许暂忘行役倦，故人题字满长廊。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。